Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 388/12/8803	Košice II, 30.9.2014
EEČ : 2-64-480-2014

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie identifikačných údajov motorového vozidla podľa § 220 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 25.10.2012, spisová značka 2 Pv 388/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 25.10.2012, spisová značka 2 Pv 388/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením vyšetrovateľa Okresného riaditeľstva PZ XXXXX, ČVS: XXXXX zo dňa 25.07.2012 bolo vznesené obvinenie XXXXX pre prečin falšovania a pozmeňovania identifikačných údajov motorového vozidla podľa § 220 ods. 1, ods. 2 písm. b/   Trestného zákona na vyššie opísanom  skutkovom základe.

Uznesením prokurátora Okresnej prokuratúry XXXXX II zo dňa 25.10.2012, sp. zn. 2 Pv 338/12-5, právoplatným dňa 06.11.2012, bolo podľa § 216 ods. 1 písm. a),c) Trestného poriadku trestné stíhanie obvineného podmienečne zastavené, pričom mu bola určená skúšobná doba v trvaní 18 mesiacov od jeho právoplatnosti.

	Skúšobná doba podmienečného zastavenia trestného stíhania obvineného uplynula 06.05.2014.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

Vzhľadom k tomu,  že obvinený viedol počas skúšobnej doby riadny život, čo vyplýva z jeho odpisu z registra trestov Generálnej prokuratúry SR,  správ z  Okresného úradu v Košiciach a Mestskej časti XXXXX- XXXXX, podľa ktorých nebol v skúšobnej dobe postihnutý za spáchanie priestupku, evidenčnej karty vodiča, podľa ktorej sa v skúšobnej dobe nedopustil dopravného priestupku ako i s poukazom na skutočnosť, že obvinený nie je trestne stíhaný,    bolo potrebné rozhodnúť o osvedčení obv. XXXXX v skúšobnej dobe podmienečného zastavenia trestného stíhania tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka